Príloha č. 3.4 k súťažným podkladom
Rámcová dohoda
č. ................
uzatvorená podľa § 269 ods. 2 a § 409 a nasl. zákona č. 513/1991 Zb. obchodný zákonník v znení neskorších predpisov (ďalej len „zmluva“ alebo „rámcová dohoda“) medzi zmluvnými stranami:
Kupujúci:
Názov: 	Mesto Piešťany
Sídlo:  	Nám. SNP č. 3, 921 45 Piešťany
Štát:   	Slovenská republika
Zastúpený:  	Mgr. Peter Jančovič, PhD., primátor mesta 
IČO:  	00612031
DIČ:  	2020537893
Bankové spojenie: 	Všeobecná úverová banka, a. s.
IBAN: 	SK87 0200 0000 0000 3402 8212
BIC – kód banky:	KOMASK2X
Zástupca/zástupcovia kupujúceho vo veciach: 
a/ zmluvných:	Mgr. Monika Mackovjaková 
b/ obchodných:	uvedení v čl. V. ods. 5.5 tejto Rámcovej dohody
osoba zodpovedná za verejné obstarávanie: Ingrid Ličková
(ďalej len „kupujúci“)
a
Predávajúci: 	
Názov:                     ................................	
Sídlo: 	................................
IČO: 	................................
DIČ:	................................
IČ DPH: 	................................
Zapísaný:                 ................................
Zastúpený:  	................................
IBAN: 	................................
telefónne číslo: 	................................
e-mail: 	................................ 
Zástupca predávajúceho vo veciach 
a/ technických: 	................................
b/ zmluvných: 	................................

(ďalej len „predávajúci“, spolu „kupujúci“ a „predávajúci“ ako „zmluvné strany“).
Preambula
Zmluvné strany uzatvárajú túto Rámcovú dohodu na základe výsledkov  vyhodnotenia ponúk zo dňa .................1), ktorým bolo zrealizované verejné obstarávanie na dodanie tovaru - potravín: „Dodávka potravín pre zariadenia sociálnych služieb mesta Piešťany - časť 4.: Mäso, mäsové výrobky a údeniny“ pre mesto Piešťany a to postupom  zadávania zákazky s nízkou hodnotou na dodanie tovaru v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).
_______________________________________
1) 	dátum bude uvedený pred podpisom Rámcovej dohody ( v štádiu predkladania ponúk, nebude tento údaj vypísaný)
Touto Rámcovou dohodou sa stanovuje právny režim kúpy a predaja potravín pre zariadenia sociálnych služieb mesta Piešťany – časť 4.: Mäso, mäsové výrobky a údeniny uvedené v Prílohe č. 1 tejto Rámcovej dohody so súvisiacimi službami uvedenými v predmete Rámcovej dohody na základe jednotlivých objednávok kupujúceho počas trvania Rámcovej dohody.

Článok I. 
Účel Rámcovej dohody
Účelom uzatvorenia Rámcovej dohody je kúpa tovaru (predmetu uvedeného v článku II. tejto Rámcovej dohody) kupujúcim podľa potrieb a požiadaviek kupujúceho, ktoré budú presne určené a definované v jednotlivých objednávkach v súlade so zmluvne dohodnutými podmienkami a podľa požiadaviek uvedených v tejto Rámcovej dohode.

Článok II. 
Predmet Rámcovej dohody
2.1 	Predmetom tejto Rámcovej dohody je stanovenie podmienok zadávania objednávok potravín pre zariadenia sociálnych služieb mesta Piešťany – časť 4.: Mäso, mäsové výrobky a údeniny (ďalej len „tovar“) počas jej platnosti najmä čo sa týka ich ceny a predpokladaného množstva, a tiež úprava vzájomných práv a povinností zmluvných strán v súvislosti s ich predajom.
2.2 	Predmet tejto Rámcovej dohody bude plnený podľa aktuálnych potrieb kupujúceho a tvoria ho aj súvisiace služby:
2.2.1	doprava, čím sa rozumie doprava tovaru na miesto dodania a jeho vyloženie do príslušných skladovacích priestorov určených kupujúcim v článku IV. ods. 4.1 tejto Rámcovej dohody.
2.2.2	dodanie objednaného tovaru v zmysle čl. IV. ods. 4.3, 4.4 a čl. V. ods. 5.1 tejto Rámcovej dohody, ak sa zmluvné strany písomne nedohodnú inak.
2.3 	Tovar sa predávajúci zaväzuje dodať spolu s dodacími listami na základe  špecifikácie - cenníka, ktorý tvorí Prílohu č. 1 tejto Rámcovej dohody.
2.4 	Predávajúci sa zaväzuje dodať kupujúcemu tovar v požadovanej kvalite na základe tejto Rámcovej dohody a požiadaviek uvedených v konkrétnej objednávke a kupujúci sa zaväzuje zaplatiť zaň kúpnu cenu dohodnutú v tejto zmluve. Objednávané množstvo tovaru, závisí výlučne od potrieb kupujúceho.
2.5 	Predávajúci sa zaväzuje dodať tovar spoločne s dokladmi, ktoré sú nevyhnutné na dodanie a užívanie predmetu kúpy a dodací list so základnými dokladmi o dodávke v slovenskom jazyku (ďalej len „doklady o dodávke“).
2.6 	Predávajúci sa zaväzuje počas zmluvného vzťahu poskytovať kupujúcemu informačnú činnosť.
2.7	Predávajúci sa zaväzuje mať počas celého trvania tejto Rámcovej dohody v obchodnej ponuke a k dispozícii pre kupujúceho celý sortiment tovaru uvedený v Prílohe č. 1 k tejto Rámcovej dohode.
2.8 	Pokiaľ počas trvania zmluvného vzťahu má predávajúci zámer dodávať konkrétny druh tovaru v inom balení/v inej mernej jednotke, než aká je uvedená v Prílohe č. 1 k tejto Rámcovej dohode, prepočíta cenu tohto tovaru na balenie/mernú jednotku požadovanú v tejto prílohe. Informáciu o ponúkanej mernej jednotke/balení je predávajúci povinný vopred písomne oznámiť kupujúcemu, pričom predloží Prílohu č. 1, v ktorej budú jasne a jednoznačne uvedené navrhované zmeny. Predávajúci môže dodať tovar v navrhovanej zmenenej mernej jednotke/balení iba po predchádzajúcom písomnom schválení kupujúcim; v opačnom prípade nie je predávajúci oprávnený meniť dodávku balenia/merných jednotiek tovaru a je povinný dodať tovar v pôvodne dohodnutom balení/ merných jednotkách.

Článok III. 
Vlastnosti a charakteristika tovarov
3.1	Predávajúci zodpovedá za to, že tovar dodávaný na základe tejto Rámcovej dohody spĺňa príslušné kvalitatívne a environmentálne parametre podľa platných právnych predpisov a noriem.
3.2 	Predávajúci je povinný tovar pred dodaním riadne zabaliť, tak aby nedošlo k jeho poškodeniu, znehodnoteniu alebo zničeniu počas prepravy alebo počas skladovania po jeho prevzatí.
3.3 	Požadované balenia jednotlivých tovarov uvedené v Prílohe č. 1 tejto Rámcovej dohody sú kupujúcim určené z dôvodov možností skladovania, distribúcie a používania v jednotlivých objemoch a veľkostiach balení. Jednotlivé balenia zohľadňujú cieľové použitie a minimalizovanie odpadového a obalového materiálu a efektívnosť používania.
3.4 	Primárne časti balení tovarov musia byť recyklovateľné alebo vyrobené z recyklovaných materiálov.
3.5	Predávajúci sa zaväzuje dodať jednotlivé položky predmetu tejto Rámcovej dohody vždy v spotrebiteľskom (originálnom) balení, nové a nepoužité.
3.6	Dodaný tovar musí spĺňať všetky predpisy zodpovedajúce Potravinárskemu kódexu v zmysle ustanovení vyhlášky č. 423/2012 a vyhlášky č. 83/2016 MPRV SR a musí byť označený v súlade s § 9 zákona 152/1995 Z. z. v znení neskorších predpisov o potravinách.
3.7	Predávajúci sa zaväzuje dodať kupujúcemu tovar  v 1. akosti a najvyššej kvalite v súlade so zákonom č. 152/1995 Z. z. o potravinách v znení neskorších predpisov, príslušných vykonávacích predpisov k tomuto zákonu a ďalších záväzných predpisov. 

Článok IV. 
Miesto a termín plnenia
4.1	Miestom dodania predmetu tejto Rámcovej dohody sú nasledovné objekty:
4.1.1	budova Zariadenia pre seniorov Vila Julianna, Štefánikova 125, 921 01 Piešťany
[bookmark: _Hlk33009921]4.1.2	budova Zariadenia opatrovateľskej služby, Kalinčiakova 12, 921 01 Piešťany
4.1.3	budova Jedálne, Staničná 22, 921 01 Piešťany
4.1.4	budova Zariadenia starostlivosti o deti do troch rokov veku dieťaťa, Javorová 27, 921 01 Piešťany.
4.2 	Predávajúci je povinný zabezpečiť pre kupujúceho vyloženie tovaru na mieste dodania predmetu tejto Rámcovej dohody. 
4.3 	Predávajúci sa zaväzuje dodať objednaný tovar do 2 pracovných dní odo dňa zaslania objednávky kupujúcim na e-mailovú adresu predávajúceho uvedenú v čl. V. ods. 5.1 tejto Rámcovej dohody alebo aj telefonicky na telefónnom čísle ....................... 2) v časovom rozhraní uvedenom v ods. 4.4 tohto článku Rámcovej dohody pokiaľ sa zástupcovia kupujúceho uvedení v čl. V. ods. 5.5 tejto Rámcovej dohody nedohodnú inak.
4.4 	Dodávka tovaru sa uskutoční v pracovné dni od 8:00 h do 10:00 h.
__________________________________
2)	Uchádzač uvedie telefónne číslo, prostredníctvom ktorého môžu byť  objednávky uskutočnené
3)	Uchádzač uvedie e-mailovú adresu na ktorú budú písomné objednávky predávajúcemu odosielané
4)	Uchádzač uvedie meno, priezvisko, tel. číslo a e-mailovú adresu kompetentnej osoby, ktorej budú zasielané objednávky a reklamácie a ktorá bude zodpovedná za ich vybavenie

Článok V. 
Objednanie a dodanie tovaru
5.1	Plnenie predmetu tejto Rámcovej dohody zrealizuje predávajúci na základe telefonickej objednávky alebo prostredníctvom písomných objednávok zaslaných elektronicky na e-mailovú adresu predávajúceho .........................3) podľa aktuálnych potrieb kupujúceho. Predávajúci je povinný zaslať kupujúcemu potvrdenie objednávky/vok prostredníctvom e-mailu. Kupujúci môže využiť aj formu objednávky  telefonicky  na telefónnom čísle ....................... 2). Kontaktné údaje predávajúceho na účely prijímania objednávok a vybavovania reklamácií podľa čl. VIII. ods. 8.4 tejto Rámcovej dohody je .............................................4)
5.2	Zástupcovia kupujúceho uvedení v čl. V. ods. 5.5 tejto Rámcovej dohody môžu zasielať telefonické objednávky alebo písomné objednávky v pracovných dňoch od 6:00 h do 14:00 h pokiaľ sa zástupcovia kupujúceho uvedení v čl. V. ods. 5.5 tejto Rámcovej dohody nedohodnú inak. Predávajúci sa zaväzuje prijímať objednávku/objednávky podľa tohto článku Rámcovej dohody od zástupcov kupujúceho, ktorí sú uvedení v čl. V. ods. 5.5 tejto Rámcovej dohody v uvedených termínoch. Za prijatie objednávky/objednávok podľa prvej vety tohto odseku sa považuje okamih doručenia objednávky predávajúcemu, ktorý je povinný potvrdiť doručenie objednávky/objednávok podľa čl. XI. ods. 11.1 tejto Rámcovej dohody.
5.3 	Objednávky budú obsahovať minimálne náležitosti:
 	- identifikačné údaje kupujúceho a predávajúceho,
 	- špecifikáciu tovaru v zmysle Prílohy č. 1,
- jednotkovú cenu tovaru a objednané množstvo,
 	- miesto a lehotu dodania alebo dátum a čas dodania,
 	- uvedenie kontaktnej osoby a kontaktných údajov (meno a priezvisko, funkcia, e-mailová adresa, telefonický kontakt).
5.4	Na základe potvrdených objednávok, ktoré sa považujú za uzatvorenie čiastkových kúpnych zmlúv, sa predávajúci zaväzuje dodať tovar v lehote podľa čl. IV. ods. 4.3  a 4.4 tejto Rámcovej dohody.
5.5 	Tovar pri doručení prevezmú zástupcovia kupujúceho vo veciach technických - kontaktné osoby (ďalej aj ako „kupujúci“), ktorými sú:
5.5.1 za Zariadenie pre seniorov Vila Julianna, Štefánikova 125, 921 01 Piešťany: vedúca zariadenia Mgr. Marcela Kičinová, tel. č.: 033/77 258 04, e-mail: julianna@piestany.sk alebo ňou poverená osoba.
5.5.2	za Zariadenie opatrovateľskej služby, Kalinčiakova 12, 921 01 Piešťany: vedúca zariadenia Mgr. Jana Maronová, tel. č.: 033/7718018, e-mail: jana.maronova@piestany.sk alebo ňou poverená osoba.
5.5.3 za Jedáleň, Staničná 22, 921 01 Piešťany: vedúci zariadenia Stanislav Šintál, tel. č.: 033/7721837, e-mail: stanislav.sintal@piestany.sk alebo ním poverená osoba.
5.5.4	za Zariadenie starostlivosti o deti do troch rokov veku dieťaťa, Javorová 27, 921 01 Piešťany: vedúca zariadenia Mgr. Ľubomíra Hercegová, tel. č.: 033/7725932, e-mail: lubomira.hercegova@piestany.sk alebo ňou poverená osoba.
5.6	Zástupcovia kupujúceho – kontaktné osoby uvedené v ods. 5.5 tejto Rámcovej dohody alebo aj nimi poverené osoby prevezmú tovar v mieste určenia a písomne potvrdia prijatie tovaru na dodacom liste vyhotovenom predávajúcim. Predávajúci sa zaväzuje umožniť kupujúcemu vykonať kontrolu dodaného tovaru pri jeho odovzdaní a prevzatí. Potvrdený dodací list a objednávka sú podkladom pre vystavenie faktúry. Pre každé zariadenie vystaví predávajúci samostatný dodací list a samostatnú faktúru, v ktorej bude uvedený kupujúci Mesto Piešťany a príslušné miesto dodania tovaru. Predávajúci sa zaväzuje vystaviť faktúru za dodaný tovar 1x za 10 dní (dekáda) pre každé zariadenie samostatne na základe dodacích listov.
5.7	Dodaný tovar špecifikovaný v objednávke sa predávajúci zaväzuje dodať kupujúcemu bez vád. Predávajúci sa zaväzuje dodať kupujúcemu mäso narezané na menšie kusy (nie 10 kg kusy v celku).
5.8	Dodaný tovar môže kupujúci odmietnuť prevziať, ak zistí preukázateľné vady dodaného tovaru, nedostatočnú kvalitu tovaru, rozdiel v množstve dodaného tovaru, kratšiu dobu spotreby určenú výrobcom, zámenu tovaru v porovnaní s objednávkou a pod. Predávajúci je povinný na vlastné náklady dodaný tovar odviezť z priestorov kupujúceho a dodať zodpovedajúci nový tovar bez vád a v požadovanej kvalite a množstve. Odmietnutie prevzatia tovaru s uvedením dôvodu neprevzatia potvrdí, v prípade požiadavky predávajúceho, kontaktná osoba kupujúceho v dodacom protokole, z ktorého bude zrejmý dôvod, pre ktorý kontaktná osoba kupujúceho dodávku odmietla prevziať v celosti, alebo v časti.
 5.9 	Dopravu tovaru na určené miesto zabezpečuje predávajúci na vlastné náklady a zodpovednosť tak, aby bola zabezpečená dostatočná ochrana pred jeho poškodením, znehodnotením alebo zničením. Šofér počká na prevzatie tovaru a potvrdenie dodacieho listu podpisom kontaktnej osoby po skontrolovaní a prevzatí tovaru.
5.9.1	Dopravné prostriedky použité na prepravu tovaru musia spĺňať požiadavky ustanovenia § 11 zákona č. 152/1995 Z. z. o potravinách, Nariadenia Európskeho parlamentu a Rady (ES) č. 852/2004 z 29. apríla 2004 o hygiene potravín. Predávajúci sa zaväzuje zabezpečiť oddelenú prepravu nezlučiteľných druhov tovaru vzájomne ovplyvňujúcich ich bezpečnosť a kvalitu. Dopravné prostriedky používané na ich prepravu musí predávajúci udržiavať v čistote a v dobrom stave, aby ochránil tovar pred kontamináciou.
5.10	V prípade, ak tovar predávajúci dodá vo vratných obaloch (napr. v prepravách), môže kupujúci tieto vratné obaly vrátiť predávajúcemu pri nasledujúcej dodávke tovaru, ak sa zástupcovia kupujúceho uvedení v ods. 5.5 tohto článku zmluvy nedohodnú inak.
5.11	V prípade, ak predávajúci nedodrží druhy alebo množstvá objednaného tovaru, prípadne čas plnenia uvedený v objednávke, majú zástupcovia kupujúceho uvedeného v ods. 5.5 tejto Rámcovej dohody právo zabezpečiť si nedodaný tovar u iného dodávateľa.
5.12	V prípade prevádzkových problémov na strane predávajúceho, dodávky tovaru za podmienok tejto Rámcovej dohody je povinný zabezpečiť predávajúci.
5.13 	Predávajúci je povinný upresniť dátum a čas (telefonicky, e-mailom kontaktnej osobe) dodania tovaru na miesto dodania najneskôr 1 hodinu pred jeho dodaním. V opačnom prípade kupujúci nie je povinný prevziať objednaný tovar v deň dodania, ale až v nasledujúci pracovný deň. Náklady spojené s odmietnutím prevzatia vopred neoznámenej dodávky tovaru znáša predávajúci. 
5.14	Vlastnícke právo k dodanému tovaru a nebezpečenstvo vzniku škody na tovare prechádza na kupujúceho dňom prevzatia a podpísania dodacieho listu k tovaru.
5.15	Kupujúci si vyhradzuje právo neobjednať celkové množstvo tovaru uvedeného v predpokladanom množstve uvedenom v Prílohe č. 1 tejto Rámcovej dohody.
5.16	Zástupcovia kupujúceho alebo ním poverené osoby môžu objednať len tovar v sortimente uvedenom v Prílohe č. 1 tejto Rámcovej dohody.

Článok VI. 
Cena a finančný limit
6.1	Maximálny finančný limit Rámcovej dohody je stanovený súčtom predpokladaných cien jednotlivých položiek a predpokladaného množstva uvedeného v prílohe č. 1 tejto Rámcovej dohody. Finančný limit a celková cena je určená podľa § 3 zákona NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon o cenách v znení neskorších predpisov.
6.2	Cena predmetu Rámcovej dohody je stanovená dohodou zmluvných strán v súlade s § 3 zákona NR SR č. 18/1996 Z. z. o cenách v znení neskorších predpisov. Celkovú cenu za predmet tejto Rámcovej dohody dohodnutú v ods. 6.3 tohto článku je možné upraviť v súlade s platnou legislatívou a po vzájomnej dohode zmluvných strán v súlade s § 18 zákona o verejnom obstarávaní formou písomného dodatku k Rámcovej dohode.
6.3 	Súčet jednotlivých objednávok podľa tejto Rámcovej dohody nesmie presiahnuť finančný limit tejto Rámcovej dohody, ktorý je stanovený:
Cena bez DPH:	.................. EUR	
DPH 20%:	.................. EUR
Cena vrátane DPH:	 .................. EUR 
	
slovom: .............................................................................................. EUR vrátane DPH
6.4	Dohodnutá cena za jednotlivé položky zahŕňa všetky náklady a výdavky predávajúceho potrebné k riadnemu dodaniu tovaru vrátane colných a daňových poplatkov, vrátane obalu a nákladov na balenie tovaru a vrátane súvisiacich služieb spojených s vyložením v mieste jeho dodania a prepravou do príslušného skladového priestoru kupujúceho. Predávajúci nie je oprávnený si účtovať akékoľvek ďalšie náklady bez ohľadu na frekvenciu objednávok alebo sumu jednotlivých objednávok.
6.5	Maximálne jednotkové ceny tovarov sú uvedené v Prílohe č. 1 tejto Rámcovej dohody a sú platné počas celej doby platnosti Rámcovej dohody. Kupujúci je oprávnený vystaviť objednávky na tovar nad rozsah/množstvo uvedený v Prílohe č. 1 tejto Rámcovej dohody, za predpokladu zachovania jednotkových cien uvedených v Prílohe č.1 tejto Rámcovej dohody a neprekročenia celkovej ceny za tovar podľa ods. 6.3 tohto článku Rámcovej dohody.
6.6	Predávajúci vyhlasuje, že tovary podľa tejto Rámcovej dohody bude dodávať kupujúcemu za najlepších/najvýhodnejších podmienok, aké sú poskytované na relevantnom trhu.
6.7 	Zmluvné strany sa dohodli, že v prípade nemožnosti dodania tovaru uvedeného v Prílohe č. 1 tejto Rámcovej dohody (napr. z dôvodu ukončenia jeho výroby, inovácie tovaru, ukončenia platnosti jeho certifikátu, ukončenia predaja, iné) sa predávajúci zaväzuje ponúknuť kupujúcemu tovar s porovnateľnými alebo lepšími kvalitatívnymi vlastnosťami a parametrami, ktorý je dostupný na relevantnom trhu ako tovar uvedený v Prílohe č. 1 tejto Rámcovej dohody. Cena tohto tovaru bude predmetom odsúhlasenia zo strany kupujúceho, pričom musí byť primeraná voči cene porovnateľného tovaru v Prílohe č. 1 Rámcovej dohody.
6.8	Porovnateľnosť cien tovarov vykoná kupujúci na základe prieskumu trhu z troch ponúk cien dotknutých tovarov zverejnených na internete, výslednú cenu takýchto tovarov bude tvoriť priemer ponúkaných cien.
6.9	Pokiaľ nebude možné vykonať prieskum trhu z troch cien tovarov, výsledná cena tovaru nesmie byť vyššia o viac ako 5% z jednotkovej ceny pôvodného tovaru uvedeného v Prílohe č. 1 tejto Rámcovej dohody. Pokiaľ si zmluvné strany nedohodnú cenu tovaru podľa pravidiel dohodnutých v tomto odseku Rámcovej dohody, kupujúci má právo odstúpiť od tejto Rámcovej dohody.


Článok VII.
Platobné podmienky
7.1	Úhrada ceny za objednaný tovar v zmysle Prílohy č. 1 tejto Rámcovej dohody bude realizovaná formou bezhotovostného platobného styku, bez poskytnutia preddavku. Dohodnutú cenu vrátane dane z pridanej hodnoty (ďalej len „DPH“) kupujúci uhradí predávajúcemu na základe doručenej faktúry s lehotou splatnosti 21 dní odo dňa jej doručenia do podateľne kupujúceho v súlade s čl. V. ods. 5.6 tejto Rámcovej dohody t. j. faktúru za dodaný tovar vystaviť 1x za 10 dní (dekáda) pre každé zariadenie samostatne na základe dodacích listov. Platobná povinnosť kupujúceho sa považuje za splnenú v deň, keď bude príslušná platba pripísaná na účet predávajúceho, ktorý je uvedený v záhlaví tejto Rámcovej dohody, za podmienky správnych náležitostí vystaveného daňového dokladu. 
7.2	Neoddeliteľnou súčasťou faktúry je dodací/ie list/y potvrdený/é oprávneným zástupcom predávajúceho a oprávneným/i zástupcom/cami kupujúceho, ktorí svojim podpisom potvrdia odovzdanie a prevzatie tovaru. 
Faktúra musí obsahovať všetky náležitosti podľa zákona 431/2002 Z. z. o účtovníctve v znení neskorších predpisov a zákona č. 222/2004 Z. z. o dani z pridanej hodnoty v znení neskorších predpisov. Faktúra  musí obsahovať najmä tieto údaje:
-	meno a adresu sídla, miesta podnikania prípadne prevádzkarne platiteľa, ktorý dodáva tovar alebo službu, a jeho identifikačné číslo pre daň, číslo účtu a IBAN,
-	meno a adresu sídla, miesta podnikania prípadne prevádzkarne alebo bydliska príjemcu tovaru alebo služby a jeho identifikačné číslo pre daň, ak mu je pridelené,
-	poradové číslo faktúry,
-	dátum, kedy bol tovar alebo služba dodaná, alebo dátum, kedy bola platba prijatá, ak tento dátum možno určiť a ak sa odlišuje od dátumu vyhotovenia faktúry,
-	dátum vyhotovenia faktúry,
-	dátum splatnosti faktúry,
-	množstvo a druh dodaného tovaru alebo rozsah a druh dodanej služby,
-	základ dane, jednotkovú cenu bez dane a zľavy a rabaty, ak nie sú obsiahnuté v jednotkovej cene v eur,
-	uplatnenú sadzbu dane alebo údaj o oslobodení od dane,
-	výšku dane spolu v EUR, ktorá sa má zaplatiť,
-	sumu k úhrade v EUR,
-	meno osoby, ktorá faktúru vystavila,
-	pečiatka a podpis oprávnenej osoby,
- číslo Rámcovej dohody a číslo objednávky kupujúceho.
7.3	V prípade, že faktúra nebude obsahovať náležitosti uvedené v ods. 7.2 tohto článku Rámcovej dohody, kupujúci má právo vrátiť ju na doplnenie alebo prepracovanie predávajúcemu. Predávajúci túto faktúru podľa charakteru nedostatkov buď opraví, alebo vystaví novú faktúru. Na tejto opravenej (novej) faktúre vyznačí novú lehotu splatnosti a doručí ju do podateľne kupujúceho.
7.4	DPH bude účtovaná v aktuálnej sadzbe v čase vzniku daňovej povinnosti podľa všeobecne záväzných právnych predpisov. Faktúry vystavené slovenským platiteľom dane uhradí kupujúci vrátane DPH. Ak predávajúci v čase podpisu tejto Rámcovej dohody nebol platcom DPH a v priebehu plnenia tejto Rámcovej dohody sa ním stane, nemá nárok na zvýšenie ceny o DPH. Ak má predávajúci miesto sídla mimo Slovenskej republiky v rámci členských štátov EÚ a je platiteľom DPH v mieste svojho sídla a pôjde o dodanie tovaru z iného členského štátu do tuzemska, uvedie na faktúre ceny bez DPH (prenesenie daňovej povinnosti).


Článok VIII. 
Záručná doba a reklamácia
8.1 	Predávajúci sa zaväzuje, že kupujúcemu dodá objednaný tovar za podmienok dohodnutých v tejto Rámcovej dohode v požadovanom čase, množstve, kvalite a v prevedení podľa podmienok dohodnutých v Rámcovej dohode. Predávajúci zodpovedá za to, že tovar dodávaný na základe tejto Rámcovej dohody spĺňa všetky príslušné technické, kvalitatívne a environmentálne parametre podľa platných právnych predpisov a noriem, a to najmä požiadavky na kvalitu, akosť, funkčnosť, bezpečnosť a zdravie používateľov tovarov. Na všetok tovar dodávaný na základe tejto Rámcovej dohody sa vzťahuje záručná doba na akosť počas celej doby jeho minimálnej trvanlivosti. Záručnou dobou na akosť sa rozumie záväzok predávajúceho, že dodaný tovar bude po dobu záruky spôsobilý na použitie dohodnutý, inak obvyklý účel a zachová si dohodnuté inak obvyklé vlastnosti. Účinky prevzatia tohto záväzku má aj vyznačenie záručnej doby alebo doby trvanlivosti alebo použiteľnosti dodaného tovaru na obale. Predávajúci zodpovedá za kvalitu dodávaných tovarov vrátane skrytých chýb tovaru, pri tovaroch s vyznačenou dobou použitia, dobou spotreby, trvanlivosti a pod. uvedených na obaloch tovarov, do konca vyznačenej doby. Kupujúci si vyhradzuje právo prevziať tovar výhradne v prvej akostnej triede podľa ustanovení tohto článku Rámcovej dohody.
8.2	Záručná doba (doba spotreby) v čase dodania tovaru do miest dodania uvedených v čl. IV. ods. 4.1 tejto Rámcovej dohody nesmie prekročiť prvú tretinu doby spotreby od dňa výroby tovaru uvedeného na obale tovaru (výrobku), v prípade bravčového a hovädzieho mäsa doba spotreby musí byť minimálne 4 dni odo dňa dodania do miest uvedených v čl. IV. ods. 4.1 tejto Rámcovej dohody. Predávajúci je povinný uviesť dátum výroby a dátum spotreby na dodacom liste.
8.3	V prípade, ak sa pri prevzatí tovaru zistí vada dodaného tovaru (napr. zápach, pleseň, zmena farby, tovar prebehol zmrazovacím procesom..) alebo ak predávajúci nedodal tovar v objednanom množstve, majú zástupcovia kupujúceho uvedení v ods. 5.5 tejto Rámcovej dohody právo v rozsahu vadného plnenia odstúpiť od objednávky. V prípade odstúpenia v zmysle tohto odseku Rámcovej dohody v rozsahu vadného plnenia, majú zástupcovia kupujúceho uvedení v ods. 5.5 tejto Rámcovej dohody právo zabezpečiť si tovar u iného dodávateľa alebo požadovať dodanie tovaru bez vád v nimi stanovenej lehote.
8.4	V prípade, ak sa počas plynutia záručnej doby tovaru vyskytne vada tovaru (skrytá vada), zástupcovia kupujúceho uvedení v ods. 5.5 tejto Rámcovej dohody oznámia vadu tovaru predávajúcemu bezodkladne telefonicky alebo elektronickou poštou kontaktnej osobe uvedenej v čl. V. ods. 5.1 tejto Rámcovej dohody, pričom zašlú predávajúcemu aj písomné oznámenie o vadách – reklamáciu. V prípade takto zistenej vady tovaru majú zástupcovia kupujúceho uvedení v ods. 5.5 tejto Rámcovej dohody právo požadovať v rozsahu vadného plnenia dodanie náhradného tovaru do 24 hodín od uplatnenia reklamácie alebo zabezpečiť si tovar u iného dodávateľa a vrátenie zaplatenej sumy za vadný tovar.
8.5	Predávajúci je povinný písomne sa vyjadriť k reklamácii najneskôr do 12 hodín po jej doručení. Ak sa v tejto lehote nevyjadrí, má sa za to, že súhlasí s opodstatnenosťou reklamácie.
8.6	Oznámenie o vadách tovaru zaslané predávajúcemu musí obsahovať najmä:
- číslo Rámcovej dohody, číslo objednávky,
- názov, označenie a typ reklamovaného tovaru,
 	- popis vady alebo popis spôsobu, akým sa vada prejavuje,
 	- číslo dodacieho listu, resp. iné určenie času dodania.
8.7	Záruka sa nevzťahuje na vady vzniknuté nevhodným nakladaním a používaním tovaru zo strany kupujúceho.
8.8	Predávajúci sa zaväzuje pri spracovaní, balení, skladovaní, preprave a označovaní potravín dodržiavať ustanovenia Potravinového kódexu Slovenskej republiky a s ním súvisiace predpisy a dodržiavať všetky platné právne predpisy Slovenskej republiky, Európskej únie a Európskych spoločenstiev vzťahujúce sa na komodity predmetných potravín (tovaru). Ak kupujúci zistí porušenie, bude to považovať za podstatné porušenie tejto Rámcovej dohody.
8.9	Všetky náklady súvisiace s reklamovaním tovaru (náklady súvisiace s dopravou a pod.) znáša predávajúci v plnom rozsahu.


Článok IX. 
Zmluvné pokuty a náhrada škody
[bookmark: _GoBack]9.1 	Zmluvné strany sa dohodli, že v prípade nedodržania lehoty dodania tovaru podľa článku IV. ods. 4.3 a 4.4 tejto Rámcovej dohody alebo nedodržania množstva alebo druhu objednaného tovaru uvedeného v objednávke podľa čl. V. ods. 5.1 tejto Rámcovej dohody, má kupujúci právo vyžadovať od predávajúceho zmluvnú pokutu vo výške 0,5 % z ceny objednaného tovaru vrátane DPH za každý, aj začatý deň omeškania. V prípade opakovaných omeškaní (viac ako 2 krát) s dodaním tovaru/tovarov sa toto porušenie Rámcovej dohody považuje za podstatné porušenie a kupujúci má právo odstúpiť od Rámcovej dohody v zmysle článku X. tejto Rámcovej dohody.
9.2	Kupujúci sa zaväzuje zaplatiť úrok z omeškania za oneskorenú úhradu riadne vystavenej a doručenej  faktúry v sadzbe určenej podľa § 369a Obchodného zákonníka v spojení s § 369 ods. 2 Obchodného zákonníka
9.3	Ak predávajúci poruší povinnosť uvedenú v článku VIII. ods. 8.1 a/alebo 8.2 a/alebo 8.3 tejto Rámcovej dohody, kupujúci má právo uplatniť si voči predávajúcemu zmluvnú pokutu vo výške 100,00 EUR za každé jednotlivé porušenie.
9.4 	V prípade uplatnenia oprávnenej reklamácie v zmysle článku VIII. ods. 8.4 tejto Rámcovej dohody a neodstránenia vadného plnenia v dohodnutom termíne má kupujúci právo požadovať od predávajúceho zmluvnú pokutu vo výške 0,5 % z ceny vadného plnenia vrátane DPH za každý, aj začatý deň omeškania. V prípade opakovaných omeškaní má kupujúci právo odstúpiť od Rámcovej dohody ako pri podstatnom porušení Rámcovej dohody.
9.5	Zmluvnými pokutami nie sú dotknuté nároky zmluvných strán na náhradu spôsobenej škody. Zmluvná pokuta, ktorá je príjmom kupujúceho, je splatná najneskôr 5. pracovný deň od doručenia sankčnej faktúry predávajúcemu. Predávajúci je povinný plniť ktorúkoľvek povinnosť, ktorej splnenie bolo zabezpečené zmluvnou pokutou, a to aj po zaplatení zmluvnej pokuty kupujúcemu.
9.6	Za omeškanie sa nepovažuje stav, ktorý vznikol mimo moci a vôle neplniacej zmluvnej strany (vyššia moc). Pre účely tejto Rámcovej dohody znamená „vyššia moc“ udalosť mimo kontrolu zmluvných strán, ktorú nie je možné predvídať, napríklad najmä vojny, revolúcie, požiare, záplavy, karanténne obmedzenia, dopravné embargá, štrajky a pod. Zmluvná strana odvolávajúca sa na udalosť spôsobenú vyššou mocou upovedomí druhú zmluvnú stranu bezodkladne o skutočnosti zakladajúcej vylúčenie omeškania, ktorú považuje za vyššiu moc a písomne informuje druhú zmluvnú stranu o ukončení tejto okolnosti.
9.7	Nároky zmluvných strán z titulu náhrady škody sa riadia ustanoveniami § 373 a nasl. Obchodného zákonníka.
9.8	Objednanie nižšieho počtu tovaru ako je maximálny celkový počet dohodnutý Rámcovou dohodou uvedený v Prílohe č. 1 tejto Rámcovej dohody, nie je porušením Rámcovej dohody zo strany kupujúceho a predávajúcemu nevzniká právo na uplatnenie sankcie za neodobratie celkového počtu tovaru kupujúcim.

Článok X.
Ukončenie Rámcovej dohody
10.1	Zmluvné strany môžu ukončiť túto zmluvu písomnou dohodou zmluvných strán, výpoveďou alebo odstúpením od Rámcovej dohody v prípade podstatného porušenia povinnosti druhou zmluvnou stranou alebo opakovaného (viac ako 2 krát) nepodstatného porušenia akejkoľvek zmluvnej povinnosti.
10.2	Za podstatné porušenie zmluvných povinností sa na účely tejto Rámcovej dohody, okrem dôvodov vyplývajúcich zo zákona (najmä Obchodného zákonníka, zákona o verejnom obstarávaní a pod.), považuje porušenie ktorejkoľvek povinnosti vyplývajúcej z Rámcovej dohody a to:
10.2.1	ak predávajúci bude v omeškaní opakovane (2 krát alebo viac) s dodaním tovaru v množstve, akosti a/alebo súvisiacich služieb tak, ako to určuje Rámcová dohoda,
10.2.2 	ak predávajúci bude v omeškaní opakovane (2 krát alebo viac) s odstránením riadne reklamovaných vád tovaru,
10.2.3 	ak predávajúci opakovane (2 krát alebo viac) dodá kupujúcemu tovar, ktorý nespĺňa špecifikáciu v zmysle Prílohy č. 1 tejto Rámcovej dohody,
10.2.4	ak kupujúci bude viackrát (viac ako 2 krát) v omeškaní s úhradou faktúry za riadne dodaný a prevzatý tovar viac ako 21 dní po lehote splatnosti faktúry,
10.2.5	porušenie povinnosti, pri ktorej Rámcová dohoda uvádza, že jej porušenie sa považuje za podstatné porušenie.
10.3 	V prípade akejkoľvek právnej vady na predmete kúpy (predmete Rámcovej dohody) je kupujúci oprávnený od tejto Rámcovej dohody okamžite odstúpiť.
10.4 	Účinky odstúpenia pri porušení Rámcovej dohody nastávajú, pokiaľ v odstúpení nie je uvedené inak, dňom doručenia oznámenia o odstúpení od Rámcovej dohody, druhej zmluvnej strane.
10.5 	Zmluvné strany môžu Rámcovú dohodu ukončiť výpoveďou bez uvedenia výpovedného dôvodu. Výpovedná lehota je 2-mesačná a začína plynúť prvým dňom mesiaca nasledujúceho po doručení písomnej výpovede druhej zmluvnej strane.
10.6 	Odstúpením od Rámcovej dohody zanikajú všetky práva a povinnosti strán z Rámcovej dohody. Odstúpenie od Rámcovej dohody sa však nedotýka nároku na uplatnenie zmluvnej pokuty, na náhradu škody vzniknutej porušením Rámcovej dohody, ani zmluvných ustanovení týkajúcich sa voľby práva, riešenia sporov medzi zmluvnými stranami a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení Rámcovej dohody. V prípade odstúpenia kupujúceho od Rámcovej dohody po tom, čo predávajúci dodal tovar a kupujúci ešte neuhradil faktúru za dodaný tovar, je kupujúci povinný vrátiť dodaný tovar. Náklady na vrátenie tovaru a jeho prepravu znáša predávajúci.

Článok XI. 
Doručovanie
11.1 	Akékoľvek oznámenia druhej zmluvnej strane, pre ktoré táto Rámcová dohoda vyžaduje písomnú formu, budú doručené na adresu druhej zmluvnej strany uvedenú v záhlaví Rámcovej dohody, alebo touto zmluvnou stranou po uzavretí Rámcovej dohody na tento účel písomne oznámenú. Vo veci objednania tovaru, špecifikácie a uplatnenia reklamácie a súvisiacej komunikácie sa za písomnú formu považuje tiež zaslanie informácie elektronickou formou a to e-mailom na kontaktné údaje na strane predávajúceho alebo kupujúceho. Zmluvné strany sú povinné vzájomne si potvrdzovať doručenie informácie e-mailom, a to do 12 hodín od ich doručenia; plynutie lehoty sa prerušuje počas nedieľ, sviatkov a dní pracovného pokoja.
11.2	Zasielanie informácií vo veci platnosti Rámcovej dohody, zmeny a ukončenia Rámcovej dohody môže byť realizované výhradne písomnou formou a doručované poštou, kuriérom alebo osobne. Zasielanie informácií elektronickou formou je v týchto prípadoch vylúčené.
11.3 	Pokiaľ v tomto článku nie je uvedené inak, písomnosť doručovaná v súvislosti s Rámcovou dohodou sa považuje za doručenú druhej zmluvnej strane v prípade doručovania prostredníctvom:
11.3.1	elektronickej pošty (e–mailom) dňom, kedy zmluvná strana, ktorá prijala e-mail od odosielajúcej zmluvnej strany, potvrdila jeho prijatie odoslaním potvrdzujúceho e-mailu odosielajúcej zmluvnej strane,
11.3.2	pošty, kuriérom alebo v prípade osobného doručovania, doručením písomnosti adresátovi s tým, že v prípade doručovania prostredníctvom pošty musí byť písomnosť zaslaná doporučene preukazujúcou doručenie na adresu príslušnej zmluvnej strany.
11.4	Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať, alebo tretí deň odo dňa uloženia zásielky na pošte, doručovanej poštou zmluvnej strane, alebo v ktorý je na zásielke, doručovanej poštou zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu, ak sa súčasne takáto poznámka zakladá na pravde.
11.5 Kupujúci a predávajúci sa zaväzujú bezodkladne oznámiť druhej zmluvnej strane akúkoľvek zmenu svojich kontaktných údajov uvedených v Rámcovej dohode pre budúce doručovanie.

Článok XII. 
Ochrana osobných údajov a dôverných informácií
12.1 	Zmluvné strany sa zaväzujú zachovávať mlčanlivosť o dôverných informáciách získaných od druhej strany pri plnení tejto Rámcovej dohody. Dôvernou informáciou nie je táto Rámcová dohoda a jej príloha, informácie, ktoré sa bez porušenia tejto Rámcovej dohody stali verejne známymi, informácie získané oprávnene z iného zdroja ako od druhej strany Rámcovej dohody a informácie, ktoré je kupujúci povinný sprístupniť alebo zverejniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií). 
12.2	Predávajúci berie na vedomie, že spracúvanie osobných údajov kupujúcim, ktoré predávajúci ako uchádzač uviedol v ponuke a v tejto Rámcovej dohode je zákonné, vykonávané v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „ZoOU“) a dobrými mravmi a na relevantnom právnom základe.
12.3 	Predávajúci v súlade s nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES a so ZoOU, zabezpečí poučenie svojich zamestnancov a všetkých osôb, ktoré v rámci plnenia tejto Rámcovej dohody budú mať prístup na pracovisko kupujúceho, resp. by sa mohli v rámci plnenia predmetu tejto Rámcovej dohody dostať do kontaktu s osobnými údajmi kupujúceho, a to najmä s dôrazom na povinnosť zachovávania mlčanlivosti podľa ustanovenia § 79 ZoOU a sankciami za porušenie zachovávania tejto mlčanlivosti podľa § 104 ZoOU. Predávajúci sa zaväzuje dodržiavať ďalšie pokyny kupujúceho za účelom zachovávania mlčanlivosti, o ktorých ho kupujúci preukázateľným spôsobom oboznámil.
12.4	Zmluvné strany sa zaväzujú, že upovedomia druhú zmluvnú stranu o porušení povinnosti mlčanlivosti bez zbytočného odkladu potom, ako sa o takomto porušení dozvedia.
12.5	Zmluvné strany budú ochraňovať dôverné informácie druhej zmluvnej strany, a to s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti.
12.6	Povinnosť zachovávať mlčanlivosť sa nevzťahuje na prípady, ak zmluvné strany na základe zákona alebo na základe rozhodnutia príslušného štátneho orgánu vznikla povinnosť sprístupniť alebo zverejniť dôvernú informáciu druhej zmluvnej strany alebo jej časť. O vzniku takejto povinnosti sa budú strany Rámcovej dohody vzájomne informovať bez zbytočného odkladu.

Článok XIII.
Záverečné ustanovenia
13.1	Táto Rámcová dohoda sa uzatvára na dobu 12 mesiacov od nadobudnutia jej účinnosti.
13.2 	Ak počas platnosti tejto Rámcovej dohody, v lehote 12 mesiacov odo dňa nadobudnutia jej účinnosti nedôjde k vyčerpaniu zmluvnej ceny uvedenej v čl. VI. ods. 6.3 tejto Rámcovej dohody, môžu sa kupujúci a predávajúci dohodnúť na predĺžení lehoty trvania Rámcovej dohody formou dodatku k Rámcovej dohode z dôvodu dočerpania zmluvnej ceny. Táto zmena nesmie presiahnuť lehotu 24 mesiacov odo dňa účinnosti Rámcovej dohody.
13.3	Predávajúci sa zaväzuje zasielať kupujúcemu finančné plnenia z tejto Rámcovej dohody na základe písomných objednávok v členení v EUR bez DPH a vrátane DPH vo formáte excel za každý kalendárny štvrťrok do 5. dňa nasledujúceho mesiaca po ukončení kalendárneho štvrťroka na adresu: ingrid.lickova@piestany.sk .
13.4 	Rámcovej dohoda môže zaniknúť:
13.4.1	uplynutím doby, a to aj za predpokladu, že kupujúci si neobjednal  tovar v objeme podľa článku VI. ods. 6.3 tejto Rámcovej dohody;
13.4.2	dodaním tovaru v objeme podľa článku VI. ods. 6.3 a to aj pred uplynutím doby na ktorú bola uzatvorená táto Rámcová dohoda.
13.5 	Táto Rámcová dohoda nadobúda platnosť  dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia v zmysle § 47a ods. 1 zákona č. 40/1964 Zb. Občianskeho zákonníka v znení neskorších predpisov
13.5	Zmluvné strany sa zaväzujú, že všetky spory, vyplývajúce z tejto Rámcovej dohody, budú riešiť predovšetkým formou dohody.
13.6	Zmluvné strany sa dohodli, že vzťahy vzniknuté medzi nimi na základe tejto Rámcovej dohody sa budú riadiť právnym poriadkom Slovenskej republiky. Prípadné spory o ktorých sa zmluvné strany nedohodnú, budú postúpené na rozhodnutie vecne a miestne príslušnému súdu.
13.7 	Podmienky tejto Rámcovej dohody, ktoré svojou povahou presahujú dobu jej platnosti, zostávajú v platnosti v celom rozsahu a sú účinné až do okamihu ich splnenia a platia aj pre prípadných nástupcov a postupníkov zmluvných strán.
13.8	Práva a povinnosti vyplývajúce z tejto Rámcovej dohody prechádzajú, pokiaľ to povaha týchto práv a povinností nevylučuje, na právnych nástupcov zmluvných strán, po predchádzajúcom písomnom súhlase druhej zmluvnej strany.
13.9	Predávajúci je oprávnený postúpiť neuhradené pohľadávky z tejto Rámcovej dohody len s predchádzajúcim písomným súhlasom kupujúceho.
13.10 	Túto Rámcovú dohodu je možné meniť alebo doplniť len formou písomných vzostupne číslovaných dodatkov, a to po predchádzajúcej dohode zmluvných strán.
13.11		V prípade, že akékoľvek ustanovenie tejto Rámcovej dohody je, alebo sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť ostatných ustanovení Rámcovej dohody, pokiaľ to nevylučuje v zmysle príslušných právnych predpisov samotná povaha takého ustanovenia. Zmluvné strany sa zaväzujú bez zbytočného odkladu po tom, ako zistia, že niektoré z ustanovení tejto Rámcovej dohody je neplatné, neúčinné a/alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať vôli zmluvných strán v čase uzatvorenia tejto Rámcovej dohody. Do času uzatvorenia dodatku platia príslušné zákonné ustanovenia svojim účelom a zmyslom čo najbližšie neplatnému či neúčinnému ustanoveniu.
13.13 	Vzájomné práva a povinnosti zmluvných strán, ktoré nie sú upravené touto Rámcovou dohodou, sa riadia príslušnými ustanoveniami zákona č. 513/1991 Zb. Obchodného zákonníka v platnom znení, Občianskeho zákonníka, zákona o verejnom obstarávaní a ostatnou legislatívou platnou na území Slovenskej republiky.
13.14	Zmluvné strany sa zaväzujú, že v prípade akejkoľvek zmeny identifikačných údajov budú o tejto zmene bezodkladne informovať druhú zmluvnú stranu. Ak zmluvné strany nesplnia svoju oznamovaciu povinnosť, má sa za to, že platia posledné známe identifikačné údaje.
13.15	Neoddeliteľnou súčasťou tejto Rámcovej dohody je Príloha č. 1 Špecifikácia/cenník predmetu zmluvy: Dodávka potravín pre zariadenia sociálnych služieb mesta Piešťany – časť 4.: Mäso, mäsové výrobky a údeniny 5)
13.14 	Táto Rámcová dohoda je vypracovaná v piatich rovnopisoch, z ktorých tri si ponechá kupujúci a dva predávajúci.
13.15 	Zmluvné strany vyhlasujú, že si túto Rámcovú dohodu prečítali, jej obsahu porozumeli a vyhlasujú, že Rámcovú dohodu uzatvárajú na základe svojej slobodnej vôle, nie v tiesni, čo potvrdzujú svojimi vlastnoručnými podpismi.

v Piešťanoch, dňa ......................	v .........................., dňa ...................

kupujúci:	predávajúci:



.................................................	..........................................................
Mesto Piešťany                                                      	
Mgr. Peter Jančovič, PhD.	
primátor mesta Piešťany	
__________________________________
5) súčasťou Rámcovej dohody bude uchádzačom ocenená špecifikácia, ktorú predloží v rámci prekladania ponúk

